ไตรรงค์ขีดเส้นตัดงบไทยเข้มแข็งโครงการล่าช้า31มี.ค.นี้
ไตรรงค์ จี้ตัดงบไทยเข้มแข็ง 8 หมื่นล้านบาททิ้งสิ้นเดือนนี้ เล็งหาโครงการใหม่ที่มีความพร้อมกว่ามาเสียบทันที
23 มี.ค. 2553

ไตรรงค์ จี้ตัดงบไทยเข้มแข็ง 8 หมื่นล้านบาททิ้งสิ้นเดือนนี้ เล็งหาโครงการใหม่ที่มีความพร้อมกว่ามาเสียบทันที
นายไตรรงค์  สุวรรณคีรี  รองนายกรัฐมนตรีด้านเศรษฐกิจ เปิดเผยว่า ได้มีการหารือเรื่องงบโครงการไทยเข้มแข็งปี  2555  ว่า ได้ให้หน่วยงานที่เกี่ยวข้องไปพิจารณาดูว่าในงบส่วนที่เหลืออีก  8  หมื่นล้านบาท  ควรต้องยื่นโครงการเพื่อขอรับการจัดสรรงบให้ทันภายในวันที่   31   มี.ค.นี้ และจะสามารถเปลี่ยนแปลงโครงการได้อย่างไรบ้างในกรณีที่มีการตัดงบในโครงการที่ไม่มีความพร้อมลง
เนื่องจากก่อนหน้านี้มีหลายหน่วยงานต่างๆ  ที่ยังไม่สามารถยื่นรายละเอียดโครงการเพื่อขอจัดสรรงบได้ และหากเลยกำหนดในวันที่ 31 มี.ค. นี้ จะต้องยกเลิกโครงการทั้งหมด และเสนอโครงการใหม่ที่มีความพร้อมเบิกจ่ายลงทุนได้ทันที  เบื้องต้นพบว่ามีโครงการของกระทรวงสาธารณะสุข และ กระทรวงศึกษาธิการที่ยังไม่สามารถเสนอรายละเอียดโครงการได้ทัน